SK
18.1.2023
Úradný vestník Európskej únie
C 17/25
— Aróma: silná a rázna. — Chuť: závisí od výrobnej metódy, predovšetkým od množstva hnietenia v hnetači.
Ak sa miesi veľakrát, má horkú, pikantnú, silnú chuť s prenikavou jednoduchou arómou masla, časom korenistú.
Ak sa miesi menej, chuť je rovnaká, ale menej intenzívna.
V každom prípade má silnú, plnú, trvácnu, korenistú chuť, ktorá pretrváva na jazyku, jemne trpkú v zadnej časti úst.
3.3.
Krmivo (len pri výrobkoch živočíšneho pôvodu) a suroviny (len pri spracovaných výrobkoch) A)
Krmivo
Krmivo dobytka, ktorý produkuje mlieko použité ako surovina na výrobu „Queso Casín“, je založené priamo na prírodných zdrojoch oblasti prostredníctvom pastvy doplnenej čerstvým a konzervovaným krmivom, obilninami a strukovinami.
B)
Suroviny
Kravské mlieko, baktérie mliečneho kvasenia, syridlo, soľ a nepovinne chlorid vápenatý.
Mlieko použité na výrobu chránených syrov pochádza od zdravých kráv plemien Asturiana de la Montaña o Casina, Asturiana de los Valles a Frisona a ich krížencov.
3.4.
Špecifické kroky výroby, ktoré sa musia uskutočniť vo vymedzenej zemepisnej oblasti Všetky procesy potrebné na získanie syra „Queso Casín“, produkciu mlieka, výrobu syra (koagulácia, odvodňovanie a hnietenie), zrenie a balenie sa uskutočňujú vo vymedzenej zemepisnej oblasti, ktorá zahŕňa obce Caso, Sobrescopio a Piloña.
3.5.
Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov Balenie – aby sa zaistila kvalita výrobku, balí sa v priestoroch, kde sa vyrába alebo dozrieva, pred tým, ako sa výrobok distribuuje, keďže kvôli svojej jemnej, tenkej, takmer neexistujúcej kôre je náchylnejší na kontamináciu a zmeny vo vonkajšom vzhľade.
Okrem toho, z toho istého dôvodu sa tento syr môže jesť v celosti, čo znamená, že musí byť balený vopred.
Povolené materiály na balenie sú papier, lepenka, drevo alebo plast na potravinárske účely v potravinách alebo na iné použitie schválené regulačnou radou.
3.6.
Špecifické pravidlá označovania výrobku, na ktorý sa vzťahuje registrovaný názov Tak, ako každá etiketa jednotlivého výrobcu, chránené syry budú mať na ochranu identity výrobku osobitnú očíslovanú zadnú etiketu.
Etiketa chránených syrov musí zreteľne uvádzať nápis „Denominación de Origen Protegida ‚Queso Casín‘“ – a jedinečné logo v štyroch farebných vyhotoveniach pre všetkých prevádzkovateľov, ktorí uvádzajú syry s CHOP na trh.
Vyhotovenia vyzerajú takto.